**Zápisnica z vyhodnotenia splnenia podmienok účasti**

podľa § 40 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Verejný obstarávateľ:** Banskobystrický samosprávny kraj, Nám. SNP 23, 974 01 Banská Bystrica

**Predmet zákazky:** **Vybavenie cvičnej kuchyne a vybavenie školskej kuchyne gastro nábytkom a zariadením**

**Druh postupu:** nadlimitná zákazka zadávaná postupom verejnej súťaže podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Vyhlásené:** vo Vestníku verejného obstarávania č. Vestník ÚVO č. Vestník č. 251/2024 - 20.12.2024, zn. 31513 - MST, Európsky vestník EÚ Vestník 780653-2024 zo dňa 19.12.2024

**Predkladanie ponúk:** 04.03.2025 do 10:00 hod., elektronicky prostredníctvom komunikačného rozhrania Josephine

**Otváranie ponúk:** 04.03.2025 o 10:30 hod, miestom „on-line“ sprístupnenia ponúk bola webová adresa <https://josephine.proebiz.com/>

Splnenie podmienok účasti uchádzačov vyhodnocovala komisia v nasledovnom zložení:

**Ing. Martin Čillik**  člen komisie s právom vyhodnocovať ponuky

**Mgr. Jana Vašičková**  člen komisie s právom vyhodnocovať ponuky

**PaedDr. Danka Kubušová** člen komisie s právom vyhodnocovať ponuky

V lehote na predkladanie ponúk boli predložené ponuky nasledovných uchádzačov:

1. MD Professional s.r.o., Dlhé hony 4991, 058 01 Poprad, IČO: 31691129
2. GASTRO VRÁBEĽ s.r.o., M.R.Štefánika 1832, 026 01 Dolný Kubín, IČO: 43897452
3. LAWEX, spol. s.r.o., Sládkovičova 41, 974 05 Banská Bystrica, IČO: 36037800
4. DC Sielnica, n. o., „r. s. p.“, Lazovná 1487/56 974 01 Banská Bystica, IČO: 51261171
5. IGGY-TRADE s.r.o., Vodná 1126/19, 949 01 Nitra, IČO: 46729445

**Vyhodnotenie splnenia podmienok účasti.**

Verejný obstarávateľ v zmysle § 66 ods. 7, druhá veta ZVO rozhodol, že vyhodnotenie splnenia podmienok účasti podľa § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk. Komisia zároveň postupovala v súlade s § 55 ods. 1 ZVO a splnenie podmienok účasti podľa § 40 ZVO vyhodnocovala u uchádzača **DC Sielnica, n.o., „r.s.p.“**, keďže tento sa umiestnil na prvom mieste v poradí.

**DC Sielnica, n. o., „r. s. p.“, Lazovná 1487/56 974 01 Banská Bystica, IČO: 51261171**

Komisia si overila, či je uchádzač zapísaný v zozname hospodárskych subjektov Úradu pre verejné obstarávanie. Komisia konštatuje, že uchádzač je zapísaný v zozname hospodárskych subjektov pod registračným číslom 2023/10-PO-G4669 s platnosťou zápisu od 05.10.2023 do 05.10.2026. Uchádzač týmto zápisom preukázal splnenie podmienok účasti podľa § 32 ods. 1 ZVO v rozsahu skutočností zapísaných v zozname hospodárskych subjektov. Uchádzač na preukázanie splnenia podmienok účasti osobného postavenia predložil Náhľad záznamu zo zoznamu hospodárskych subjektov ako aj Čestné vyhlásenie o splnení podmienky účasti uvedenej v § 32 ods. 1 písm. a) ZVO u iných osôb definovaných v ustanovení § 32 ods. 7 v spojitosti s § 32 ods. 8 ZVO. Komisia skonštatovala, že uchádzač preukázal splnenie podmienok účasti podľa § 32 ods. 1 ZVO v plnom rozsahu.

Uchádzač nepredložil na preukázanie splnenia podmienky účasti podľa **§ 34 ods. 1 písm. a) ZVO** zoznam dodaných tovarov rovnakého alebo podobného charakteru ako je predmet zákazky za predchádzajúce 3 roky. Komisia skonštatovala, že uchádzač nemá zapísané referencie v registri Evidencia referencií na stránke Úradu pre verejné obstarávanie. Uchádzač nepredložil ani predbežne nenahradil dokumenty Jednotným európskym dokumentov podľa §39 ZVO.

Verejný obstarávateľ požadoval zoznam dodávok preukázať **súhrnnú hodnotu dodaných tovarov** rovnakého alebo podobného charakteru ako je predmet zákazky **za predchádzajúce 3 roky,** t.j. 3 roky spätne od vyhlásenia verejného obstarávania **v hodnote minimálne dosahujúcej sumu 50 000,00 € bez DPH. Za tovar rovnakého alebo obdobného charakteru sa považuje dodávka a montáž kuchynských zariadení, gastro zariadenie kuchýň, jedální (platí pri predložení ponuky na jednu alebo viacero častí).**

Komisia odporúčala uchádzača pre nesplnenie podmienok technickej a odbornej spôsobilosti, teda v súlade s § 40 ods. 6 ZVO. písm. a) ZVO vylúčiť. Uvedené sa vzťahuje na ČASŤ 1 a ČASŤ 2 predmetu zákazky.

**GASTRO VRÁBEĽ s.r.o.,** M.R.Štefánika 1832, 026 01 Dolný Kubín, IČO: 43897452 – u uchádzača bol vyhodnocovaný predmet zákazky, k vyhodnoteniu splnenia podmienok účasti nedošlo z dôvodu vylúčenia na základe nesplnenia predmetu zákazky

**LAWEX, spol. s.r.o., Sládkovičova 41, 974 05 Banská Bystrica, IČO: 36037800**

V časti 2 predmetu zákazky bol uchádzač vylúčený pre nesplnenie požiadaviek na predmet. V rámci ďalšieho vyhodnocovania komisia určená na vyhodnocovanie ponúk zistila, že uchádzač použil rovnaké technické listy ako ďalší vylúčený uchádzač DC Sielnica, n. o., „r. s. p.“, Lazovná 1487/56 974 01 Banská Bystica, IČO: 51261171.

Komisia verejného obstarávateľa skonštatovala, že dokumenty nahraté v ponuke pre časť 1 a časť 2 predmetu zákazky sú rovnaké ako dokumenty uchádzača DC Sielnica, n. o., „r. s. p.“, čo si komisia overila v údajoch dokumentov a čo vyplýva aj z rovnakého zoradenia dokumentov v ponuke a s minimálnym zásahom do názvu dokumentu.

Na základe týchto zistení verejný obstarávateľ dňa 29.04.2025 odoslal uchádzačovi vylúčenie z verejného obstarávania podľa **§ 40 ods. 8 písm. d) ZV**O – podľa ktorého môže verejný obstarávateľ uchádzača kedykoľvek počas verejného obstarávania vylúčiť, ak na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom.

**MD Professional s.r.o., Dlhé hony 4991, 058 01 Poprad, IČO: 31691129**

Komisia si overila, či je uchádzač zapísaný v zozname hospodárskych subjektov Úradu pre verejné obstarávanie. Komisia konštatuje, že uchádzač je zapísaný v zozname hospodárskych subjektov pod registračným číslom 2022/11-PO-E2792 s platnosťou zápisu od 07.11.2022 do 07.11.2025. Uchádzač týmto zápisom preukázal splnenie podmienok účasti podľa § 32 ods. 1 ZVO v rozsahu skutočností zapísaných v zozname hospodárskych subjektov. Uchádzač na preukázanie splnenia podmienok účasti osobného postavenia predložil Náhľad záznamu zo zoznamu hospodárskych subjektov ako aj Čestné vyhlásenie o splnení podmienky účasti uvedenej v § 32 ods. 1 písm. a) ZVO u iných osôb definovaných v ustanovení § 32 ods. 7 v spojitosti s § 32 ods. 8 ZVO. Komisia skonštatovala, že uchádzač preukázal splnenie podmienok účasti podľa § 32 ods. 1 ZVO v plnom rozsahu.

Verejný obstarávateľ požadoval zoznamom dodávok tovarov preukázať **súhrnnú hodnotu dodaných tovarov** rovnakého alebo podobného charakteru ako je predmet zákazky **za predchádzajúce 3 roky,** t.j. 3 roky spätne od vyhlásenia verejného obstarávania **v hodnote minimálne dosahujúcej sumu 50 000,00 € bez DPH. Za tovar rovnakého alebo obdobného charakteru sa považuje dodávka a montáž kuchynských zariadení, gastro zariadenie kuchýň, jedální (platí pri predložení ponuky na jednu alebo viacero častí).**

Uchádzač predložil na preukázanie splnenia podmienky účasti podľa **§ 34 ods. 1 písm. a) ZVO** nasledovné dokumenty:

**Zoznam dodávok tovaru za predchádzajúce tri roky dodávku a montáž gastrozariadení:**

**Odberateľ/Hodnota dodávky/Dátum dodania**

**FBS Group, s.r.o. 128 826,32 € 31.5.2024**

**Mores Resort, a. s. 41 616,10 € 27.11.2024**

**Ministerstvo práce, sociálnych vecí a rodiny SR, 229 240,10 € 9.8.2023**

Komisia overila referenciu odberateľa Ministerstvo práce, sociálnych vecí a rodiny na stránke Úradu pre verejné obstarávanie – referencia je zverejnená ako Uspokojivá.

Komisia konštatuje, že predmetnými dokladmi uchádzač preukázal, že spĺňa podmienku účasti podľa § 34 ods. 1 písm. a) ZVO tak, ako ju verejný obstarávateľ zadefinoval vo vzťahu k tomuto verejnému obstarávaniu.

**Záverečné stanovisko komisie.**

Komisia konštatuje, že ponuka úspešného uchádzača **MD Professional s.r.o., Dlhé hony 4991, 058 01 Poprad, IČO: 31691129** splnila požiadavky verejného obstarávateľa na predmet zákazky a uchádzač preukázal splnenie podmienok účasti. Ponuka úspešného uchádzača bola z hľadiska plnenia kritéria (pomer ceny a kvality) vyhodnotená ako úspešná. Podiel subdodávky nie je známy. V prípade, že uchádzač bude plniť zákazky subdodávateľmi, bude to uvedené v správe o zákazke.

Komisia odporúča verejnému obstarávateľovi uzatvoriť zmluvu s úspešným uchádzačom.

V prípade, ak úspešný uchádzač odmietne uzavrieť zmluvu s verejným obstarávateľom, komisia vyhodnotí splnenie podmienok účasti a splnenie požiadaviek verejného obstarávateľa na predmet zákazky vo vzťahu k uchádzačovi, ktorý sa umiestnil na druhom mieste z hľadiska plnenia kritéria. Takýto postup bude zaznamenaný formou dodatku k zápisnici z vyhodnotenia splnenia podmienok účasti resp. z vyhodnotenia ponúk.

Z hľadiska splnenia podmienok účasti uchádzačov, ktorých ponuky sa vyhodnocovali, bol vylúčený uchádzač **DC Sielnica, n. o., „r. s. p.“, Lazovná 1487/56 974 01 Banská Bystica, IČO: 51261171 a uchádzač LAWEX, spol. s.r.o., Sládkovičova 41, 974 05 Banská Bystrica, IČO: 36037800** z dôvodu nesplnenia podmienok účasti.

Komisia konštatuje, že žiaden člen komisie nemal výhrady proti priebehu vyhodnocovania ponúk. Členovia komisie vyhlasujú, že s obsahom zápisnice v plnej miere súhlasia.

Komisia konštatuje, že v  procese predmetného verejného obstarávania bol identifikovaný potenciálny konflikt záujmov v prípade uchádzača **LAWEX, spol. s.r.o**., **Sládkovičova 41, 974 05 Banská Bystrica, IČO: 3603780**0 vzhľadom k tomu, že uchádzač spolupracoval s projektantom, ktorý pripravoval projektovú dokumentáciu pre školu v rámci stavebných prác. Komisia verejného obstarávateľa skonštatovala, že táto skutočnosť nemala žiadny vplyv na priebeh ani výsledok verejného obstarávania. Dokumentácia bola vypracovaná pred začatím procesu verejného obstarávania, bola k dispozícii rovnako všetkým uchádzačom a neobsahovala žiadne údaje, ktoré by zvýhodňovali konkrétneho uchádzača. Opis predmetu zákazky a parametre technickej špecifikácie verejný obstarávateľ vyhotovil v súlade s dodržaním princípov nediskriminácie a rovnakého zaobchádzania. . Na základe vyššie uvedeného komisia vyhodnotila, že nedošlo k narušeniu princípov transparentnosti, rovnakého zaobchádzania ani hospodárskej súťaže. Súčasne bola ponuka LAWEX spol. s.r.o. vylúčená, čo znamená, že uvedené skutočnosti nemohli ani nemali vplyv na výsledok verejného obstarávania.

V Banskej Bystrici, dňa 13.05.2025

Členovia komisie s právom vyhodnocovať ponuky:

Ing. Martin Čillik (potvrdené elektronicky)

Mgr. Jana Vašičková (potvrdené elektronicky)

PaedDr. Danka Kubušová (potvrdené elektronicky)